देश-दुनिया , गोरखपुर, शनिवार , 09-12-2017
मनोज कुमार सिंह
गोरखपुर। नेपाल में संविधान लागू होने के बाद हुए पहले आम चुनाव में वाम गठबंधन को भारी सफलता मिलती दिख रही है। प्रतिनिधि सभा के 165 सीटों में से अब तक घोषित 45 सीटों के परिणाम में वाम गठबंधन ने 37 सीटें जीत ली हैं। इसके अलावा दो तिहाई सीटों पर वाम गठबंधन उम्मीदवार आगे चल रहे हैं। इस चुनाव में नेपाली कांग्रेस को भारी झटका लगा है।
अब तक घोषित 45 सीटों में नेकपा एमाले को 25 और माओवादी केन्द्र को 12 सीट मिली है। नेपाली कांग्रेस को सिर्फ छह सीटों पर सफलता मिली है। दो सीट निर्दल ने जीती है।
अब तक मिले रूझान के मुताबिक नेकपा एमाले 57, माओवादी केन्द्र 21, नेपाली कांग्रेस 19, संघीय फोरम 4, राष्टीय जनता पार्टी 5 आगे चली रही है। पूर्व प्रधानमंत्री बाबूराम भट्राई गोरखा की अपनी परम्परागत सीट से आगे चल रहे हैं लेकिन उनकी पार्टी नया शक्ति को बुरी हार का सामना करना पड़ रहा है। उनके अलवा और किसी स्थान पर जीतने की उम्मीद बहुत कम है।
प्रदेश विधानसभा चुनावों में भी वाम गठबंधन को अच्छी सफलता मिली है। सात प्रदेशों में एमाले अब तक 30 और माओवादी केन्द्र 11 सीटें जीत चुकी है। एमाले उम्मीदवार 58 स्थानों पर आगे चल रहे हैं जबकि माओवादी केन्द्र के 40 प्रत्याशी प्रतिद्वंदी उम्मीदवारों से आगे हैं। सात प्रदेश में एक को छोड़कर बाकी में कम्यूनिस्ट गठबंधन बढ़त बनाए हुए है।
(मनोज कुमार सिंह पत्रकार-संस्कृतिकर्मी हैं और गोरखपुर में रहकर एक पोर्टल चलाते हैं।)
awa_Deva bho_Deva awa_Deva awa_Deva awa_Deva awa_Deva hin_Deva